Mandalin kirkko vuodelta 1821 ja siinä on tilaa 1800:lle.
**Mandal** oli Norjan eteläisin kaupunki ja Länsi-Agderin läänin toiseksi väkirikkain kunta Skagerrakin rannikolla. Sen naapurikuntia olivat lännessä ja luoteessa Lindesnes, pohjoisessa Marnardal ja idässä Søgne. Tammikuussa 2013 tehdyn väestönlaskennan mukaan Mandalin kunnassa oli 15 237 asukasta.

Vuonna 2020 Mandal ja Marnardal liitettiin Lindesnesin kuntaan.

Kaupungin vaakunaeläimestä, lohesta, kuulu Mandalinjoki (Mandalselva) jakaa keskustan lähes kahtia. Keskustalle, Sørlandetin alueelle tyypilliseen tapaan, ovat tunnusomaista valkoiset puutalot (sørlandshus) ja kapeat kujat. Pitkä kävelykatu pitkin Mandalinjoen reunaa luo kiireetöntä pikkukaupungin tuntua.

Pikkukatu Mandalin keskustassa

Historia
--------

Vanhimmat ase- ja esinelöydöt alueelta on ajoitettu noin vuoteen 3000 eaa. Mandal-nimi mainitaan jo 1300-luvun lopulla, jolloin kuningas Eerik Pommerilainen antoi alueelle kauppaoikeudet ns. mandalinloheen. Kaupungin palon yhteydessä tuhoutunut ensimmäinen kivikirkko rakennettiin 1500-luvulla. Täten Mandal on Sørlandetin vanhimpia asutuskeskuksia. Kunnallinen itsehallinto alkoi vuonna 1837 ja Mandal sai kaupunkistatuksen 1921.

Toisen maailmansodan aikana alueelle oli sijoitettuna 2000 saksalaista sotilasta, joiden jäljiltä bunkkerit, juoksuhaudat ja parakkien jäännökset ovat edelleen nähtävillä. .

Norjan valtion karttalaitoksen mukaan Norjan mannermaan eteläisin piste siirtyi kesällä 2007 kunnan alueelle *Odden*iin (58°00′12.599″N, 07°30′47.689″E), koska Lindesnesissä aiemmin sijainneesta majakkaniemestä tuli Spangereidin kanavan avaamisen jälkeen saari. Helmikuussa 2008 Norjan karttalaitos kuitenkin pyörsi päätöksensä, jolloin Norjan mannermaan eteläisimmän pisteen todettiin kuitenkin sijaitsevan Lindesnesin majakalla, kanavasta huolimatta.

Mandalin kirkko.

Nähtävyydet, kulttuuri
----------------------

Mandalin empiretyylinen kirkko vuodelta 1810 on Norjan suurin puukirkko.

Urheilu
-------

Mandalin jalkapalloseura, Mandalskameratene, pelaa Norjan toiseksi ylimmällä sarjatasolla (Adecco-liigassa). Paikkakunnalla toimii myös Mandalin golfkerho.

Media
-----

Mandalissa ilmestyy paikallislehti *Lindesnes*.

Lähteet
-------

1. ↑  Tall om Mandal kommune *www.ssb.no*.  1.1.2010. Viitattu 20.2.2011. (norjaksi)
2. ↑  Population in municipalities 1 January  13.3.2013. Statistisk sentralbyrå.  Arkistoitu 15.10.2013. Viitattu 10.9.2013.
3. ↑  Thorsnæs, Geir: Mandal (tidligere kommune) *Store norske leksikon*.  12.3.2020. Viitattu 1.4.2023. (norjaksi)
4. ↑  Åse Wetrhus: Byhistorie  13. lokakuuta 2006. Mandal kommune.  Arkistoitu 27.9.2007. Viitattu 04.07.2007.
5. ↑
6. ↑  Ida Torp Halvorsen: Ikke lenger Norges sydligste punkt *Aftenposten.no*.  23. lokakuuta 2007. Aftenposten. Viitattu 8. helmikuuta 2008. (norjaksi)
7. ↑  Kari Lea Hennestad: Kartverket snur - Lindesnes lengst sør.  *Fædrelandsvennen*, 23. helmikuuta 2008, 134. vsk, nro 45, s. 14. Kristiansand:  Fædrelandsvennen. Artikkelin lyhyempi verkkoversio.  (norjaksi)

Aiheesta muualla
----------------

* Kuvia tai muita tiedostoja aiheesta **Mandal** Wikimedia Commonsissa

* Mandalin paikallislehti Lindesnes

Länsi-Agderin vaakuna**Länsi-Agderin läänin kunnat**
Audnedal | Farsund | Flekkefjord | Hægebostad | Kristiansand | Kvinesdal | Lindesnes | Lyngdal | Mandal | Marnardal | Sirdal | Songdalen | Søgne | Vennesla | Åseral